唐寅
青山读书图
湖州得娟俱充袜，我把轻缣试高揭。
东涂西抹出天涯，管领烟霞主风月。
人家联络住青山，良朋好友时往还。
读书比比不出户，柴门流水声潺湲。
危椒绝磴走行旅，岚气湿衣云作侣。
山腰隐隐见招提，落日长途渺何许。
林坳树底跨浮漂，一泉玉泻秋琳琅。
荷衣凉透忍不得，寒郊瘦岛谁争强。
遥天两两沙鸥起，中有昊船过越水。
轻帆带影掠双凫，顷刻钱塘三百里。
平生吾亦信吾痴，抽身欲往良不疑。
酒家急就浅磈磊，取醉还酬个里诗。